Lolland-Falsters Stifts-Tidende, 1829-12-14
For nogen Tid siden var i Aalborg Avis fremsat bemærkninger om de rimelige Aarsager til Sildefiskeriets Aftagende i Liimfjorden. J denne Anledning har Kjøbmand P. Kold i Nibe, en af samme Byes meget virksomme og kyndige Fiskeri=Udredere, meddeelt yderligere bemærkninger. Hr. Kold er ubetinget af den Mening, at det er Vesterhavets Jndbrud i Liimfjorden, som først længst Vester oppe, siden længer og længer mod Østen og nu tilsidst heelt igjennem Fjorden har tilføiet Fiskeriet den ubodelige Skade. Det ferske Vand, som i største Mængde tilflyder Fjorden Vester oppe og som, for Communicationen med Vesterhavet, Altsammen skulde med udgaaende Strøm ud af Fjorden forbi Hals, gjorde Fjordvandet næsten fersk oppe i Fjorden, gjorde det brak længere ud efter og bevirkede i Fjordens Bund en saadan Vegetation, der gjorde den skikket til at ernære de mange Arter af Fisk, som tildeels opholdt sig der, og tildeels trak ind i Fjorden for der at lægge deres Yngel til Udklækkelse. Blandt disse sidste Slags Fisk vare Sildene, som for deres Udvandring i For aarene lagde deres Yngel, i Særdeleshed paa den i Fjordens Bund voxende betydelige Mængde grønne Græs og det i saadan Mængde, at Græsstraane der, hvor Sildene om Foraaret opholdt sig, deraf bleve tykke og ligesom aldeles glasserede af Silderavn og Sildemælke i den Grad, at Straaene bleve 4 a 8 Gange saa føre som ellers. Denne Yngel udklækkedes i utrolig Hast i saadan Mængde, at den allerede i Mai Maaned, naar Man fangede de voxne Sild, saaes vrimle ud gjennem Maskerne af Bundgarnene. Siden Havets Jndbrud løber derimod Mængden af det i Særdeleshed oppe i Fjorden tilstrømmede ferske Vand ud af Aabningen, især efter saadanne Vinde, som fra Belterne og Kattegattet jage Havvandet ind i Fjorden forbi Hals, hvor det da voxer Vester efter og presser det ferske Vand ud igjennem Aabningen. Naar Floden i Vesterhavet, er høi, styrte upaatvivlelig ogsaa Masser af Saltvand ind i Fjorden. Af disse Aarsager bliver Vandet i Liimfjorden for salt og nede ved Nibe næsten ligesaa salt som Havets Vand. Formedelst dette salte Vand er Fjordbunden bleven uskikket til at udklække Aaleyngel, hvilken tilforn udklækkedes i Fjordbundens Dynd ligesom Ormenes Yngel i Haugernes Muld, og formedelst dette salte Vand ere Ferskvands-Fiskene i Fjorden næsten uddøde, da deres Yngel ikke kan udklækkes, ligesom dette salte Vand omsider har ødelagt den Vegetation paa Fjordens Bund, som Sildene søgte, naar undtages ganske i Nærheden af Ferskvands=Aaer, saasom Haldkjæraa og Kyøega, som løber ud i den saakaldte Sæbber=Kloster Bugt, og Mangelen paa denne Vegetation hindrer Silde Ynglen i at udklækkes. At denne Yngel i Liimfjorden næsten er tilintetgjort, troer Forfatterer altfor tydelig at kunne spore og tildeels godtgjøre med følgende Erfaringer: Endnu i Foraaret 1828 fandtes mangfoldige Sild inde i Fjorden, hvilket bevirkede et stort Foraarsfiskeri; men Man gjorde den Erfaring, at kun en saare ubetydelig Deel af Sildeynglen blev udklækket og i dette Aars Foraarsfisker fandtes kun faa voxne Sild og af Sildeunger vare næsten ingen at see. Hr. Kold er saaledes ogsaa af den Mening, at denne Sag vil tildrage sig den almene Opmærksomhed og haaber at vor allernaadigste Konge ved nærmere Undersøgelse vil lade træffe saadanne Foranstaltninger, der kunne standse det Onde. Han holder sig overbeviist om, at Bidrag til denne Hensigts Opnaaelse ikke vilde udeblive paa Opfordring og erklærer sig villig til selv at yde sin Deel fuldelig efter sin Evne.